«Болашақ» стипендиясынан айырылғандардың саны белгілі болды
DATE: 08:00, 11 Желтоқсан 2024 | GMT +5
TITLE: «Болашақ» стипендиясынан айырылғандардың саны белгілі болды
URL: https://kaz.inform.kz/news/bolashak-stipendiyasinan-ayirilgandardin-sani-belgl-boldi-f11fd4/
META: DATE: 08:00, 11 Желтоқсан 2024 | GMT +5
TOTAL WORDS: 227
AUTHOR(S):
TEXT: - Қазіргі кезде «Болашақ» бағдарламасы аясында оқу мониторингінде 1 096 стипендиат бар, оның ішінде 833 адам – магистратура бағдарламасы бойынша, 145 адам – докторантура бағытында, сондай-ақ тағылымдама аясында 118 адам қамтылған. Гуманитарлық мамандықтар – 443 адам, техникалық бағытта – 482 адам, медициналық салада – 137 адам, ал шығармашылық мамандықтарға 34 адам енген, - делінген Ғылым министрлігінің Kazinform агенттігіне берген жауабында. Ведомство мәліметіне қарағанда, қазір:. АҚШ және Канадада – 559 адам. Ұлыбритания мен Ирландияда – 391 адам. Еуропада – 67 адам. ТМД елдерінде – 13 адам. Азияда – 25 адам. Океанияда 41 адам білім алып жүр. - Қазір академиялық оқуда - 562 адам, академиялық оқуға орналастыруға бағытталған - 36 адам, тағылымдамаларда - 65 адам, оқуға баруды күтіп отырған - 79 адам, академиялық демалыста - 15 адам, демалыста - 6 адам, сондай-ақ академиялық оқуды аяқтап, дипломын күтіп отырған стипендиаттар қатарында 160 адам бар. Мұнымен қоса, Қазақстанда және шетелде бақылау жұмыстарында – 106 адам, тіл курстарына орналастыруға бағытталған – 49 адам, тіл курстарында жүрген 18 адам қамтылған, - деп нақтылады министрлік. Жалпы, 2024 жылы «Болашақ» бағдарламасы аясында 230 адам оқуын аяқтады. Стпиендиядан өз еркімен бас тартқандар да бар. - Шетелде болуына байланысты 2024 жылы 12 адам барлық шығындарын өтей отырып, стипендиядан айырылды, 18 адам барлық шығындарын өтей отырып, өз еркімен стипендиядан бас тартты, - деп аталып өткен Ғылым министрлігі ақпаратында. Бұған дейін «Болашақ» бағдарламасының 30 жылдық нәтижесі жөнінде жазған едік
